《漱岩归示忆鉴湖诗次韵奉答兼订后约》
宋代·杨晨

谁言河广不容舠，草草归人未觉劳。恰值一湖秋水满，同看万丈月轮高。

先生亦自耽诗癖，今世何曾罢议曹。肯许重阳共登眺，莫嫌落叶受风饕。

作者简介：达州永睦人。徽宗宣和间进士。授荆南府教授。高宗绍兴四年，丞相赵鼎荐其才，召试馆职，除秘书省正字。论荆蜀形势，高宗遣抚谕四川，为督府机宜。吴玠馈遗过礼，晨不欲阻其意，既还，悉上诸郡督以佐用。时书檄填委，晨援笔立成。凡大议未决，必取裁焉。官至礼部侍郎。